ועדת הכלכלה, כנסת 17, פרוטוקול מספר 743, 2009-02-08 15:30

רוברט אילטוב: אני מתכבד לפתוח את הישיבה האחרונה של ועדת הכלכלה בקדנציה הזאת.

רוברט אילטוב: על סדר היום צו פיקוח על מחירי מצרכים ושירותים (אגרת שירותים בענף הלול) (תיקון), התשס"ט-2009.

רוברט אילטוב: אני מבקש להודות לצוות הוועדה על הפעילות המקצועית והמסורה.

רוברט אילטוב: רבים מן הדברים היו תלויים בכם ובידע שצברתם וכל אחד ואחד מכם עשה את עבודתו בצורה המקצועית והנאמנה ביותר.

רוברט אילטוב: ללא ספק בקדנציה הבאה נושאים כלכליים רבים יצטרכו להיות נדונים בוועדה הזאת.

רוברט אילטוב: נגענו, גם היום וגם בחודשיים האחרונים, בקצה הקרחון של נושאים קשים.

רוברט אילטוב: היום קיימנו דיון על נושא המים שבו אנו נתקלים בבעיה חריפה מאוד וכנראה תהיה התכנסות של הוועדה הזאת, התכנסות מיוחדת לדיון בתקנות מחמירות בנושא המים; דנו היום גם בנושא ההיי-טק.

רוברט אילטוב: דנו היום בנושאים רבים מאוד שנוגעים לכלכלת ישראל באופן משמעותי מאוד ועמוק מאוד.

רוברט אילטוב: אין לי ספק שהממשלה הבאה תצטרך לתת דעתה לנושאים שונים נוכח המשבר הכלכלי.

רוברט אילטוב: אני רוצה שוב להודות לכם.

רוברט אילטוב: נתחיל בדיון.

אפרת ורד: הגענו לכאן כדי לעדכן את אגרת הפיקוח הווטרינרי במשחטה.

אפרת ורד: אם תרצו לשמוע הרחבה על הנושא, אתן לגורמים המקצועיים להרחיב.

רוברט אילטוב: לחצתם מאוד כדי שהצו הזה יעלה עכשיו.

רוברט אילטוב: אני רוצה להבין מה הסיבות לכך.

רוברט אילטוב: האם לא ניתן היה לחכות עוד חודש?

שמואל לויט: אומר כמה מילים.

שמואל לויט: המועצה לענף הלול נותנת שירותי פיקוח וטרינרי לכ-20 משחטות, ובהן הגדולות ביותר בארץ, ויש עוד כ-20 משחטות שמקבלות שירותי פיקוח וטרינרי מרשויות מקומיות.

שמואל לויט: בעוף והודו יש כ-40 משחטות – 20 מקבלות שירותים מאתנו, ו-20 משטות בינוניות וקטנות מקבלות שירותים מן הרשויות המקומיות.

שמואל לויט: המשחטות הגדולות התעשייתיות מקבלות את הפיקוח הווטרינרי מאתנו.

שמואל לויט: בפיקוח הווטרינרי אנחנו מספקים את הרופאים ואת הפקחים.

שמואל לויט: את ההנחיות המקצועיות קובעים השירותים הווטרינריים במשרד החקלאות.

רוברט אילטוב: כמה פקחים ורופאים וטרינריים יש לכם?

שמואל לויט: אנחנו מחזיקים נכון לרגע זה 67 פקחים ו-19 רופאים, ומעליהם יש עוד שני רופאים מרחביים ועוד רופא שנותן את הפיקוח ה- - -.

רוברט אילטוב: למה כל-כך הרבה פקחים?

שמואל לויט: כי בכל משחטה שמייצרת אלפי טון בחודש, לאורך הליין צריכים לעמוד פקחים במספר נקודות על מנת לוודא שלאורך כל הליין לא נעשית אף טעות וכל עוף שדינו להיפסל נפסל.

שמואל לויט: יש נקודות בתוך הליין שבהן חייבים להיות פקחים על מנת לעקוב מקרוב אחר מהלך השחיטה.

שמואל לויט: כאמור, אנו נותנים את השירותים על-ידי הרופאים והפקחים שלנו בכ-20 משחטות.

שמואל לויט: התעריפים עודכנו לאחרונה לפני כ-5 שנים.

שמואל לויט: לאורך השנים היתה זחילת שכר, וגם לפני כשנה היה הסכם שכר במגזר הציבורי שנתן תוספות שכר לכל העובדים הרגילים בשירות הציבורי בסכום מצטבר של 5%.

שמואל לויט: זה התחיל כ-2% רטרואקטיבית מ-1 בינואר 2008; עוד תוספת היתה בדצמבר 2008; והיתרה משולמת ב-2009.

שמואל לויט: את העלויות של הפיקוח הווטרינרי אנחנו גובים באגרה על-פי הצו המדובר, שכאמור עודכן לאחרונה לפני 5 שנים.

שמואל לויט: במצב הזה של עליות השכר שנוצרו הלך והצטבר אצלנו גירעון שאנו לא יכולים יותר לעמוד בו.

שמואל לויט: לכן הבאנו בקשה למשרד החקלאות ולמשרד האוצר ולוועדת המחירים להעלות את התעריפים.

לאה ורון: אני מבינה שמדובר בהעלאה בשיעור של 5%.

שמואל לויט: ההעלאה היא בשיעור שסיכמה וועדת המחירים, כדי לא להיכנס כרגע לדיון מפורט בכל הסעיפים.

שמואל לויט: היו תחשיבים שונים.

שמואל לויט: הוועדה סיכמה שמעלים את התעריפים בשלב זה ב-5% בלבד, את כל סוגי התעריפים.

שמואל לויט: במהלך השנה יתקיים דיון, וכפי שאתם רואים מלשון הצו המחירים האלה תקפים עד 31 בדצמבר 2009, בהנחה שעד אז נסיים את כל הניתוחים על כל השינויים שאנחנו רוצים להכניס במערך הפיקוח הווטרינרי, בתיאום עם משרד החקלאות ומשרד האוצר.

אורי צוק בר: זאת היתה הכוונה של יושב-ראש ועדת המחירים, על מנת שאנו לא נזניח את הדיון המפורט ונדחה אותו, אלא בכוונה שנמצה אותו במהלך שנת 2009.

אורי צוק בר: מבחינתנו זה מעין קטליזטור, שוט, שאנחנו חייבים לסיים את הדיונים במהלך השנה הנוכחית.

רוברט אילטוב: כלומר זה בהסכמתם.

אורי צוק בר: זה בהסכמתנו.

אורי צוק בר: הבנו שחייבים לעשות את זה, לתת כרגע מקדמה של 5% ולהביא בחשבון שזה תָחוּם בזמן.

אורי צוק בר: יושב-ראש ועדת המחירים רצה לתחוֹם את זה בחצי שנה.

אורי צוק בר: שכנענו אותו לתחוֹם את זה בשנה כדי שלא ניתקע באמצע.

שמואל לויט: מעל ראשנו עומד גם נושא נוסף, תוספות שכר נוספות לרופאים.

שמואל לויט: הרופאים הווטרינריים בדרך כלל הסכם השכר שלהם נגרר אחרי הרופאים ההומניים.

שמואל לויט: הרופאים ההומניים השיגו תוספת של 23% שבוודאי תבוא בחודשים הבאים לידי ביטוי בציבוריות.

שמואל לויט: אני מניח שהרופאים הווטרינריים לא יתעכבו זמן רב אחריהם, וזה ישפיע עלינו מאוד כמובן.

שמואל לויט: כל זה יבוא לידי ביטוי לקראת סוף שנת 2009 בניתוח המפורט.

רוברט אילטוב: ולשאלתי האחרונה.

רוברט אילטוב: למה זה נחוץ עכשיו?

רוברט אילטוב: למה זה לא יכול לחכות עוד חודש וחצי?

רוברט אילטוב: כל-כך רציתם שזה יעלה עכשיו לדיון בוועדה.

רוברט אילטוב: אילו השר רצה היה מביא את זה לפני חצי שנה או לפני 3 חודשים או חודשיים.

רוברט אילטוב: למה ברגע האחרון?

אורי צוק בר: את הדיון בוועדת המחירים ערכנו כבר ב-2 בדצמבר 2008.

אורי צוק בר: לקח זמן עד ששר האוצר אישר את זה.

אורי צוק בר: רק בסוף השבוע שעבר שר האוצר נתן את אישורו ואז מייד הגענו עם הצו לכאן.

רוברט אילטוב: הנקודה ברורה.

רוברט אילטוב: נקרא את הצו.

תומס מנור: צו פיקוח על מחירי מצרכים ושירותים (אגרת שירותים בענף הלול) (תיקון), התשס"ט-2009 "בתוקף סמכותנו לפי סעיפים 9 ו-12(א)(1) לחוק פיקוח על מחירי מצרכים ושירותים, התשנ"ו-1996 (להלן – החוק), בהמלצת ועדת המחירים לפי סעיף 13 לחוק, לאחר קביעת שר החקלאות ופיתוח הכפר בתוקף סמכותו לפי סעיף 50א(א) לחוק המועצה לענף הלול (ייצור ושיווק), התשכ"ד-1963 (להלן – חוק המועצה), בהתייעצות עם ועדת הכלכלה של הכנסת לפי סעיף 50א(ב) לחוק המועצה, ובאישור שר האוצר לפי סעיף 30 לחוק יסודות התקציב, התשמ"ה-1985, אנו מצווים לאמור: סעיף 1 – תיקון סעיף 1 לצו העיקרי בסעיף 1 לצו פיקוח על מחירי מצרכים ושירותים (אגרת שירותים בענף הלול), התשס"א-2001 (להלן – הצו העיקרי), במקום ההגדרה "הכללים" יבוא: ""התקנות" – תקנות המועצה לענף הלול (הסדרת ייצור, מיון ושיווק), התשכ"ח-1968".

תומס מנור: סעיף 2 – תיקון סעיף 2 לצו העיקרי בסעיף 2 לצו העיקרי, בפרט (19), במקום "לכללים" יבוא "לתקנות".

תומס מנור: "

איתי עצמון: מה המשמעות של התיקונים הללו?

איתי עצמון: אלה תיקונים טכניים?

תומס מנור: אלה תיקונים טכניים משום שהכללים הפכו לתקנות מכוח התיקון לחוק המועצה לענף הלול.

תומס מנור: סעיף 3 – הוראת שעה "בתקופה שמיום התחילה עד יום י"ד בטבת התש"ע (31 בדצמבר 2009), יראו כאילו במקום פרטים א ו-ב לתוספת לצו העיקרי, נאמר: א.

תומס מנור: תשלום חודשי - האגרה בשקלים חדשים בעד מתן שירותים בידי ב.

תומס מנור: תשלום בעד שעות עבודה נוספות -

אפרת ורד: יש לי הערה אחת ברמה המשפטית.

אפרת ורד: קודם היתה לנו הגדרה של "יום תחילה".

אפרת ורד: בנוסח שהעברנו לוועדה היה כתוב "בתקופה שמיום תחילתן של תקנות אלה", וכנראה משום מה בהמשך זה התפספס.

אפרת ורד: זה לא צריך להיות "מיום התחילה" אלא "מיום תחילתו של צו זה".

תומס מנור: יום התחילה על-פי התקנות המקוריות הוא יום היסטורי.

תומס מנור: הכוונה של הצו הזה להיות בתוקף רק מיום שהוא התקבל ועד לסוף השנה.

איתי עצמון: יש כאן שני חלקים: עדכון, ותיקונים טכניים.

איתי עצמון: סעיפים 1 ו-2 לצו, שהם התיקון הטכני, מתי נכנסים לתוקף?

איתי עצמון: הכול מיום הפרסום.

רוברט אילטוב: בכפוף לתיקון המוצע, אני מעלה את הצו להצבעה.

רוברט אילטוב: הצבעה בעד צו פיקוח על מחירי מצרכים ושירותים (אגרת שירותים בענף הלול) (תיקון), התשס"ט-2009 – 1 נגד – אין נמנעים – אין הצו נתקבל.

רוברט אילטוב: אני בעד.

רוברט אילטוב: אין מתנגדים ואין נמנעים.

רוברט אילטוב: קוימה חובת ההתייעצות לגבי צו פיקוח על מחירי מצרכים ושירותים (אגרת שירותים בענף הלול) (תיקון), התשס"ט-2009.

רוברט אילטוב: תודה רבה.

רוברט אילטוב: הישיבה נעולה.